**Srednja škola Tina Ujevića**

Matice hrvatske 8

21276 Vrgorac

tel.: 021/674-026

e-mail adresa: ured@ss-tujevic-vrgorac.skole.hr

**Vrgorac, 23. studenog 2022.**

**NATJEČAJ**

za odabir sudionika učeničke mobilnosti

u okviru Erasmus+ projekta 'Budućnost obrazovanja u našim rukama'

(broj projekta: 2022-1-HR01-KA122-VET-000073845)

**Podaci o mobilnosti**:

* vrijeme održavanja: **travanj, 2023.**
* mjesto održavanja: **Bray, Irska**
* partnerska organizacija: Martello Training Limited
* broj učenika predviđenih za mobilnost: **15**

2., 3. i 4. razred – ekonomist (4), kuhar (5), konobar (3), automehaničar (3)

**Uvjeti prijave:**

* učenik redovno upisan u odgovarajući razred u školskoj godini 2022./2023.
* učenik puni 16 godina starosti 2 mjeseca prije početka mobilnosti
* poznavanje engleskog jezika

**Kod prijave na natječaj kandidati su dužni priložiti:**

* motivacijsko pismo
* popunjen i potpisan prijavni obrazac (potpisan i od strane učenika i od strane roditelja/skrbnika)
* potpisan obrazac privole za obradu osobnih podataka za potrebe provedbe natječaja

**Način odabira kandidata:**

Inicijalni odabir kandidata izvršit će tročlano povjerenstvo koje čine članovi školskog Erasmus+ projektnog tima. Povjerenstvo će formirati rang listu odabranih kandidata odvojeno po područjima stručne prakse po sljedećim kriterijima:

|  |  |
| --- | --- |
| **Kriterij** | **Najveći broj bodova** |
| 1. **Opći uspjeh u prethodnom razredu**
 | 10 bodova |
| 1. **Ocjena iz predmeta Engleski jezik**
 | 10 bodova |
| 1. **Redovitost pohađanja nastave u prethodnom razredu**
 |
| * bez neopravdanih izostanaka (5 bodova)
* 1 sat neopravdanih izostanaka (4 boda)
* 2 sata neopravdanih izostanaka (3 boda)
* 3 sata neopravdanih izostanaka (2 boda)
* 4 sata neopravdanih izostanaka (1 bod)
* 5 i više sati neopravdanih izostanaka (0 bodova)
 | 5 bodova |
| 1. **Odgojne mjere zbog povreda dužnosti u prethodnom razredu**
 |
| * bez odgojne mjere (5 bodova)
* opomena (3 boda)
* ukor (1 bod)
* opomena pred isključenje (0 bodova)
 | 1. bodova
 |
| 1. **Sudjelovanje u izvannastavnim aktivnostima u prethodnom razredu**
 |
| * više od 2 izvannastavne aktivnosti (15 bodova)
* 2 izvannastavne aktivnosti (10 bodova)
* 1 izvannastavna aktivnosti (5 bodova)
* bez izvannastavnih aktivnosti (0 bodova)
 | 1. bodova
 |
| 1. **sudjelovanje na natjecanjima u prethodnom razredu**
 |
| * državna natjecanja ili smotre iz strukovnih predmeta (15 bodova)
* državna natjecanja ili smotre iz općeobrazovnih predmeta (12 bodova)
* međužupanijska ili županijska natjecanja iz strukovnih predmeta (10 bodova)
* međužupanijska ili županijska natjecanja iz općeobrazovnih predmeta (7 bodova)
* školska natjecanja iz strukovnih predmeta (3 boda)
* školska natjecanja iz općeobrazovnih predmeta (1 bod)
 | 15 bodova |
|  **UKUPNO:** | **60 bodova** |

**Obveze sudionika mobilnosti:**

Odabrani sudionici mobilnosti obvezni su sudjelovati u svim pripremnim, organizacijskim i diseminacijskim aktivnostima prije, tijekom i nakon mobilnosti (za vrijeme trajanja projekta).

Sudionici mobilnosti će prije provedbe mobilnosti sa srednjom školom Tina Ujevića u Vrgorcu popisati ugovor o dodjeli financijske potpore te ostale dokumente potrebne za kvalitetnu provedbu stručne prakse u inozemstvu (sporazum o učenju).

**Financiranje sudjelovanja na mobilnosti:**

Sudjelovanje na mobilnosti sufinancirano je sredstvima programa Europske unije Erasmus+. Sudionicima mobilnosti bit će pokriveni troškovi putovanja i životni troškovi za vrijeme trajanja mobilnosti.

**Provedba natječaja:**

Prijave se podnose osobno u tajništvu škole. Rok za podnošenje prijave je **30. studenog 2022. godine.**

Prijavni obrazac i obrazac privole za obradu osobnih podataka trebaju biti potpisani. Prijave izvan roka natječaja neće se uzimati u obzir.

Odluka o odabiru kandidata bit će objavljena na mrežnoj stranici srednje škole Tina Ujevića u Vrgorcu te na oglasnoj ploči u školi najkasnije 14 dana od završetka natječaja.

Rok za žalbu na odluku je 8 dana od objave rezultata natječaja. Žalba se podnosi u pisanom obliku u tajništvu škole. Odgovor na žalbu podnositelji će primiti u roku od 8 dana od podnošenja iste.

Svi prikupljeni osobni podaci iz prijavne dokumentacije koristit će se isključivo u svrhu provođenja natječajnog postupka i neće se ni u kom trenutku ustupati trećim stranama.

**Dodatne informacije:**

Agencija za mobilnost i programe EU na temelju Odluke o dodjeli financijske potpore za projektne prijedloge u okviru Poziva na dostavu projektnih prijedloga za 2022. godinu za program Erasmus+ (Ključna aktivnost 1 za područje strukovnog obrazovanja i osposobljavanja) prihvatila je projektni prijedlog naše škole pod nazivom **'Budućnost obrazovanja u našim rukama'** te mu odobrila financijsku potporu u iznosu od **43.883,00 EUR.**

Voditelj projekta je ravnatelj Drago Mihaljević te mu se za više informacija možete obratiti na e-mail adresu: **drago.mihaljevic@skole.hr****.**

**Prilozi:**

* prijavni obrazac
* obrazac privole za obradu osobnih podataka
* primjer motivacijskog pisma

**Program Erasmus+ sufinanciran je od EU, a u Republici Hrvatskoj provodi ga Agencija za mobilnost i programe Europske unije (AMPEU).**

 Ravnatelj: Drago Mihaljević, prof.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_